
ΝΟΜΟΣ ΥΠΆΡΙΘ. 3270 

Αρμοδιότητες του Υπουργείου Τουριστικής Ανάπτυξης 
και θέματα τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 

Αρμοδιότητες Υπουργείου Τουριστικής Ανάπτυξης 

Το Υπουργείο Τουρισμού, το οποίο έχει ανασυσταθεί με 
το Π.Δ. 122/2004, μετονομάζεται σε Υπουργείο Τουριστι¬ 
κής Ανάπτυξης. Στο Υπουργείο Τουριστικής Ανάπτυξης 
ανήκουν, μεταξύ άλλων, οι εξής αρμοδιότητες: 

1. Ο προγραμματισμός και η χάραξη της τουριστικής 
πολιτικής, ο σχεδιασμός της τουριστικής ανάπτυξης στο 
πλαίσιο της γενικότερης κυβερνητικής πολιτικής και η 
διαμόρφωση και προώθηση των αναγκαίων θεσμικών και 
λοιπών ρυθμίσεων, καθώς και ο σχεδιασμός των απαι- 
τούμενων μέτρων εφαρμογής. 

2. Η εισήγηση προς τα αρμόδια κυβερνητικά όργανα 
των αναγκαίων μέτρων για την εύρυθμη και αποτελεσμα¬ 
τική λειτουργία του τουριστικού τομέα και η παρακολού¬ 
θηση της απόδοσήςτου, σύμφωνα με τις μεθόδους και τις 
απαιτήσεις της διεθνούς τουριστικής αγοράς. 

3. Η έρευνα και μελέτη των επιπτώσεων του τουρισμού 
στην εθνική οικονομία, στην κοινωνική ζωή της Χώρας, κα¬ 
θώς και των όρων του ανταγωνισμού στη διεθνή τουριστι¬ 
κή αγορά, με σκοπό τη δημιουργία τουριστικών δεικτών 
και δεικτών αειφόρου τουριστικής ανάπτυξης και της 
απαραίτητηςτεκμηρίωσηςκαιαξιολόγησηςτων αποτελε¬ 
σμάτων των ερευνών αυτών. 

4. Οι κατευθύνσεις για τη μελέτη και κατάρτιση προ¬ 
γραμμάτων τουριστικής υποδομής και ανάπτυξης. 

5. Η από κοινού με το Υπουργείο Οικονομίας και Οικο¬ 
νομικών προώθηση και λήψη μέτρων για την προσέλκυ¬ 
ση ιδιωτικών κεφαλαίων στον τομέα του τουρισμού. 

6. Η συνεργασία με τα συναρμόδια Υπουργεία για την 
εναρμόνιση των πολιτικών που επηρεάζουν τον τουρι¬ 
σμό και το συντονισμό των δράσεων, με σκοπό την υπο¬ 
βοήθηση της τουριστικής ανάπτυξης και τη βελτίωση της 


ποιότητας και της ανταγωνιστικότητας του τουρισμού 
της Χώρας. 

7. Η εκπροσώπηση της Χώρας στους διεθνείς οργανι¬ 
σμούς και στις διακρατικές σχέσεις που αφορούντοντου- 
ρισμό, η σύναψη διεθνών συμβάσεων που αναφέρονται 
στον τουριστικό τομέα και διμερών συμφωνιών τουριστι¬ 
κής συνεργασίας. Για την αποτελεσματικότερη εφαρμο¬ 
γή της πολιτικής διεθνών σχέσεων και της προώθησης 
του τουριστικού προϊόντος, τα γραφεία εξωτερικού του 
Ε.Ο.Τ. εντάσσονται στο Υπουργείο Τουριστικής Ανάπτυ¬ 
ξης. Με κοινές αποφάσεις των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Τουριστικής Ανάπτυξης, ιδρύονται και 
νέα Γ ραφεία Εξωτερικού σε πόλεις όπου δεν λειτουργούν 
ήδη Γραφεία του Ε.Ο.Τ. αλλά και σε διεθνείς οργανι¬ 
σμούς. Τα Γ ραφεία Εξωτερικού προωθούντηντουριστική 
πολιτική στο εξωτερικό και υποστηρίζουν ελληνικές του¬ 
ριστικές επιχειρήσεις που δραστηριοποιούνται στο εξω¬ 
τερικό. Επικεφαλής των γραφείων αυτών τοποθετούνται 
υπάλληλοι του Υπουργείου Τουριστικής Ανάπτυξης και 
των εποπτευόμενων φορέων με τριετή θητεία. Κάθε θέμα 
για τη λειτουργία και στελέχωση των Γ ραφείων Εξωτερι¬ 
κού ρυθμίζεται με τον Οργανισμό του Υπουργείου Τουρι¬ 
στικής Ανάπτυξης. 

8. Η προώθηση των ελληνικών θέσεων στον τομέα του¬ 
ρισμού προς τα αρμόδια όργανα της Ευρωπαϊκής Ένω¬ 
σης και τους άλλους διεθνείς οργανισμούς, η μέριμνα, σε 
συνεργασία με το Υπουργείο Εξωτερικών, το Υπουργείο 
Οικονομίας και Οικονομικών και άλλα Υπουργεία με συ¬ 
ναφές αντικείμενο, ως αρμόδιας Εθνικής Αρχής, για την 
εξασφάλιση κοινοτικών πόρων, καθώς και η εναρμόνιση 
της εθνικής νομοθεσίας με το ευρωπαϊκό κοινοτικό δίκαιο 
σε θέματα τουρισμού. 

9. Ο σχεδιασμός του προγράμματος τουριστικής προ¬ 
βολής της Χώρας ή περιοχών αυτής στο εσωτερικό και 
στο εξωτερικό. Ο σχεδιασμός αυτός καθίσταται υποχρε¬ 
ωτικός για τις νησιωτικές περιοχές. 

10. Ο σχεδιασμός της πολιτικής για την υποβοήθηση 
της ποιοτικής αναβάθμισης των τουριστικών υπηρεσιών 
της Χώρας και ιδίως, η αξιολόγηση των προτεινόμενων 
προγραμμάτων τουριστικής εκπαίδευσης από τον Οργα- 

νισμό Τουριστικής Εκπαίδευσης και Κατάρτισης 
(Ο.Τ.Ε.Κ.), η εξασφάλιση πόρων για τη χρηματοδότηση 
των προγραμμάτων αυτών, ιδίως από τον Κρατικό Προϋ¬ 
πολογισμό και το Κοινωνικό Ταμείο της Ε. Ε. 

11. Η πρόταση έκδοσης προεδρικών διαταγμάτων για 
την κήρυξη τόπων ως τουριστικών και για το χαρακτηρι¬ 
σμό πηγών υδάτων ως ιαματικών, καθώς και για την άρση 
των χαρακτηρισμών αυτών, σύμφωνα με το άρθρο 4 του 
Π.Δ. 313/2001. 

12. Ο καθορισμός του περιεχομένου της διαδικασίας 
ελέγχου των τουριστικών επιχειρήσεων με την έκδοση 
αντίστοιχων κανονιστικών αποφάσεων του Υπουργού 
Τουριστικής Ανάπτυξης. 

13. Η συνεργασία με τα κατά περίπτωση αρμόδια 
Υπουργεία, τους οργανισμούς τοπικής αυτοδιοίκησης, 
τους κρατικούς και άλλους φορείς με σκοπό: 

α) την τήρηση της καθαριότητας, ευταξίας και ευπρε¬ 
πούς εμφάνισης όλων των σημείων της Χώρας που έχουν 
σχέση με τον τουρισμό και την εισήγηση στα αρμόδια κυ¬ 
βερνητικά όργανα για τη λήψη μέτρων πραγματοποίησης 
των σκοπών αυτών, 

β) την υποβολή προτάσεων στους συναρμόδιους 
Υπουργούς με σκοπό το συντονισμό των δράσεων καιτην 
εναρμόνιση των πολιτικώνπουεπηρεάζουντοντουρισμό. 
Με κοινές αποφάσεις του Υπουργού Τουριστικής Ανά¬ 
πτυξης και των κατά περίπτωση αρμόδιων Υπουργών, συ- 
νιστώνται πενταμελείς Επιτροπές για την εξέταση των θε¬ 
μάτων και την επεξεργασία των προτάσεων αυτών. Με τις 
ίδιες αποφάσεις καθορίζεται κάθε αναγκαία λεπτομέρεια 
για τη λειτουργία των Επιτροπών αυτών. 

γ) Με κοινή απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης και του Υπουργού 
Τουριστικής Ανάπτυξης συνιστάται Επιτροπή, στην οποία 
μετέχουν, ο Υπουργός Τουριστικής Ανάπτυξης ως Πρόε¬ 
δρος και ως μέλη δύο εκπρόσωποι του Υπουργείου Του¬ 
ριστικής Ανάπτυξης, ένας εκπρόσωπος της Κεντρικής 
Ένωσης Δήμων και Κοινοτήτων Ελλάδος (Κ.Ε.Δ.Κ.Ε.) και 
ένας εκπρόσωπος της Ένωσης Νομαρχιακών Αυτοδιοι¬ 
κήσεων Ελλάδος (Ε.Ν.Α.Ε.) με τους αναπληρωτές τους, 
που υποδεικνύονται από τις Ενώσεις αυτές. Έργο της 
Επιτροπής αυτής είναι η ανάδειξη και εξέταση των προ- 
βλη μάτων πο υ επη ρεάζο υ ν αρνητικά τον του ρ ισμό, σε το¬ 
πικό και νομαρχιακό επίπεδο, η επισήμανση των αιτίων 
που τα προκαλούν και ο προτεινόμενος τρόπος αντιμετώ¬ 
πισής τους. Την επιτροπή συγκαλείο Πρόεδρός της, όταν 
κρίνει τούτο αναγκαίο. Στην Επιτροπή αυτή ο Υπουργός 
Τουριστικής Ανάπτυξης μπορεί, μέσω της Κ.Ε.Δ.Κ.Ε.Π. 
και της Ε.Ν.Α.Ε. αντίστοιχα, να καλεί και Δημάρχους και 
Νομάρχες συγκεκριμένων περιοχών, για συνεργασία σε 
θέματα της αρμοδιότητας τους, που αφορούν την ανα¬ 
βάθμιση της εικόνας των συγκεκριμένων περιοχών και τη 
σχετική ενημέρωση της Επιτροπής. 

δ) Με κοινές αποφάσεις του Υπουργού Τουριστικής 
Ανάπτυξης και των κατά περίπτωση αρμόδιων Υπουργών 
συνιστώνται Επιτροπές, στις οποίες μετέχουν τρεις εκ¬ 
πρόσωποι του Υπουργείου Τουριστικής Ανάπτυξης, από 
τους οποίους ο ένας ορίζεται ως Πρόεδρος, και δύο εκ¬ 


πρόσωποι καθενός από τα άλλα Υπουργεία, με αντικείμε¬ 
νο την εξέταση θεμάτων τουριστικής πολιτικής και ανά¬ 
πτυξης καιτην υποβολή προτάσεων στους συναρμόδιους 
Υπουργούς, με σκοπό το συντονισμό των δράσεων και 
την εναρμόνιση των πολιτικών, που επηρεάζουν τον του¬ 
ρισμό. Με πρόσκληση του Προέδρου της Επιτροπής, μέ¬ 
σω των κατά περίπτωση αρμόδιων Υπουργών, μπορεί να 
καλούνται στην Επιτροπή και εκπρόσωποι άλλων φορέων 
για συνεργασία σε θέματα αρμοδιότητάςτους, που αφο¬ 
ρούν γενικά την ανάπτυξη, την προβολή και την εικόνα 
του τουρισμού, καθώς και την εξυπηρέτηση των τουρι¬ 
στών. 

Άρθρο 2 

Εποπτευόμενα νομικά πρόσωπα 

1. Το Υπουργείο Τουριστικής Ανάπτυξης εποπτεύει τα 
εξής νομικά πρόσωπα: 

α) τον Ελληνικό Οργανισμό Τουρισμού (Ε.Ο.Τ.), 
β) τον Οργανισμό Τουριστικής Εκπαίδευσης και Κατάρ¬ 
τισης (Ο.Τ.Ε.Κ.), 

γ) το Ξενοδοχειακό Επιμελητήριο της Ελλάδος (Ξ.Ε.Ε.), 
δ) την Ανώνυμη Εταιρεία «Ελληνικά Τουριστικά Ακίνητα 
Α.Ε.» (Ε.Τ.Α. Α.Ε.), η οποία μετονομάζεται σε «Εταιρεία 
Τουριστικής Ανάπτυξης Α.Ε.» (Ε.Τ.Α. Α.Ε.), 
ε) τα Νομικά Πρόσωπα Ιδιωτικού Δικαίου (Ν.Π.Ι.Δ.) που 
εκ της υφιστάμενης νομοθεσίας εποπτεύονται από το 
Υπουργείο Τουριστικής Ανάπτυξης και 
στ) τις εταιρείες και κάθε είδους επιχειρήσεις, στις 
οποίες τα άνω νομικά πρόσωπα είναι αποκλειστικοί μέτο¬ 
χοι ή μέτοχοι πλειοψηφίας. 

2. Η εποπτεία επίτων ως άνω νομικών προσώπων ασκεί¬ 
ται κατά τις ισχύουσες κάθε φορά διατάξεις και τις διατά¬ 
ξεις του νόμου αυτού. 

Άρθρο 3 

Συλλογικές αρμοδιότητες για τον τουρισμό 

Με κοινή απόφαση των Υπουργών Οικονομίας και Οι¬ 
κονομικών και Τουριστικής Ανάπτυξης, που δημοσιεύε¬ 
ται στην Εφημερίδα της Κυβερνήσεως, επιτρέπεται να 
ανατίθεται στο Υπουργείο Τουριστικής Ανάπτυξης η 
διαχείριση δημόσιων εκτάσεων για την ανάπτυξη δημό¬ 
σιων υποδομών, που προβλέπονται από τις διατάξεις 
του Ν. 2971/2001, με σκοπό την ανάπτυξη της τουριστι¬ 
κής δραστηριότητας της ευρύτερης περιοχής. Οι εκτά¬ 
σεις αυτές παραμένουν κοινόχρηστες και εξυπηρετούν 
κοινωφελείς σκοπούς. 

Άρθρο 4 

Ρύθμιση θεμάτων Ε.Ο.Τ. 

1.0 Ε.Ο.Τ. έχει ως αρμοδιότητατηνπροώθησητηςτου- 
ριστικής πολιτικής της Κυβέρνησης. Προς το σκοπό αυτό 
ο Ε.Ο.Τ., ιδίως: 

α) Υποβάλλει προτάσεις στο Υπουργείο Τουριστικής 
Ανάπτυξης για τη χάραξη της τουριστικής πολιτικής στα 
θέματα αρμοδιότητάς του και την εφαρμόζει μέσα στο 
πλαίσιο των αρμοδιοτήτων του. 

β) Εκτελεί τα προγράμματα τουριστικής προβολής της 
Χώρας στο εσωτερικό και το εξωτερικό και μεριμνά για 
την προώθηση του ελληνικού τουριστικού προϊόντος, μέ- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5637 


σω συμμετοχής σε διεθνείς εκθέσεις, συνέδρια καιλοιπές 
εκδηλώσεις, στην Ελλάδα και το εξωτερικό. 

γ) Χορηγεί άδειες, εποπτεύει και ελέγχειτιςτουριστικές 
επιχειρήσεις του άρθρου 2του Ν. 2160/1993, όπως κάθε 
φορά ισχύουν, καθώς και την τουριστική αγορά γενικότε¬ 
ρα. 

δ) Αναλαμβάνει κάθε άλλη δραστηριότητα ή ενέργεια 
που αποβλέπει στην οργάνωση, ανάπτυξη και προώθηση 
του Τουρισμού και ιδίως: 

ί) Συνεργάζεται με τις συλλογικές οργανώσεις των Του¬ 
ριστικών Επιχειρήσεων, πανελλήνιας και τοπικής κλίμα¬ 
κας, τους οργανισμούς τοπικής αυτοδιοίκησης και τους 
οργανισμούς του Δημοσίου, για την επεξεργασία, σχε¬ 
δίαση και εφαρμογή κοινών και συγχρηματοδοτούμενων 
προγραμμάτων διαφημιστικής προβολής της Χώρας, 
τουριστικών περιοχών, σύγχρονων μορφών τουρισμού, 
όπως: οικολογικός τουρισμός, πολιτιστικός τουρισμός, 
αθλητικός τουρισμός, και κλάδων Τουριστικών Επιχειρή¬ 
σεων και 

ϋ) Μελετά, εκτελεί και εποπτεύει έργα τουριστικής υπο¬ 
δομής και ανάπτυξης, που χρηματοδοτούνται από εθνι¬ 
κούς ή κοινοτικούς πόρους είτε μόνος είτε σε συνεργασία 
με άλλους φορείς. 

2. Ο Ε.Ο.Τ. διοικείται από εννεαμελές Διοικητικό Συμ¬ 
βούλιο, το οποίο αποτελείται από τον Πρόεδρο, το Γ ενικό 
Γραμματέα και επτά μέλη, που ορίζονται με απόφαση του 
Υπουργού Τουριστικής Ανάπτυξης, η οποία δημοσιεύεται 
στην Εφημερίδα της Κυβερνήσεως. 

3. Το Διοικητικό Συμβούλιο ενεργεί κάθε αναγκαία πρά¬ 
ξη για την άσκηση των αρμοδιοτήτων του Ε.Ο.Τ., εκτός 
από εκείνες που ρητά ανατίθενται στον Πρόεδρο και το 
Γενικό Γραμματέα. 

4. Ο Πρόεδρος του Ε.Ο.Τ.: 

α) Συγκαλείτο Διοικητικό Συμβούλιο, καθορίζειτην ημε¬ 
ρήσια διάταξη και διευθύνει τις συνεδριάσεις του. 

β) Παρακολουθεί την εφαρμογή των αποφάσεων του 
Διοικητικού Συμβουλίου και ενημερώνεται από το Γενικό 
Γ ραμματέα επ’ αυτών. 

γ) Ασκεί την άμεση αρμοδιότητα για τη διεθνή προβολή 
του ελληνικού τουρισμού και εκπροσωπεί τον Οργανισμό 
στις διεθνείς οργανώσεις και στις διεθνείς σχέσεις του. 

Τον Πρόεδρο, όταν απουσιάζει ή κωλύεται, αντικαθιστά 
στην άσκηση των καθηκόντωντου ο Γ ενικός Γ ραμματέας. 

5. Ο Γενικός Γ ραμματέας του Ε.Ο.Τ. ασκεί κάθε διοικη¬ 
τική αρμοδιότητα για την εύρυθμη λειτουργία του Οργα¬ 
νισμού και προΐσταται του προσωπικού του. 

Ειδικότερα: 

α) Εισηγείται στο Διοικητικό Συμβούλιο προς έγκριση 
τον ετήσιο προϋπολογισμό του Οργανισμού. 

β) Εισηγείται στο Διοικητικό Συμβούλιο για τα θέματα 
αρμοδιότητας του Διοικητικού Συμβουλίου. 

γ) Εκπροσωπεί τον Ε.Ο.Τ. ενώπιον Δικαστηρίων και κά¬ 
θε άλλης αρχής. 

δ) Συνάπτει συμβάσεις με τρίτους, εκπροσωπεί τον Ορ¬ 
γανισμό κατά την υπογραφή τους και εγκρίνει την κατα¬ 
βολή των δαπανών του προϋπολογισμού, εφόσον το αντι¬ 
κείμενο τους δεν υπερβαίνει συνολικά για το αντικείμενο 
της σύμβασης το ποσό των 50.000 ευρώ, άλλως ενεργεί 


ύστερα από ρητή εξουσιοδότηση του Διοικητικού Συμ¬ 
βουλίου. 

6. α) Από 1ης Ιανουάριου 2005 συνιστώνται σε κάθε 
Περιφέρεια Περιφερειακές Υπηρεσίες Τουρισμού 
(Π.Υ.Τ.) του Ελληνικού Οργανισμού Τουρισμού, με 
ανάλογη εφαρμογή των διατάξεων του άρθρου 15 του 
Π.Δ. 313/2001 (ΦΕΚ211 Α') και ειδικότερα της παραγρά¬ 
φου 1 (για τις Διευθύνσεις Τουρισμού), των διατάξεων 
της παραγράφου 3 (για τις έδρες και την κατά τόπο και 
καθ’ ύλη αρμοδιότητα των Γ ραφείων Υποστήριξης Τουρι¬ 
σμού) και των διατάξεων της παραγράφου 4 (για τη στε- 
λέχωση των μονάδων τουρισμού). Οι Π.Υ.Τ. διακρίνονται 
σε Διευθύνσεις, Τμήματα και Γ ραφεία Υποστήριξης Του¬ 
ρισμού. Από την ίδια ως άνω ημερομηνία, οι Διευθύνσεις 
Τουρισμού, τα Τ μήματα και τα Γ ραφεία Υποστήριξης Τ ου- 
ρισμού των Περιφερειών, που είχαν συσταθεί με το άρ¬ 
θρο 15 του Π .Δ. 313/2001 και προβλέπονται στο άρθρο 16 
του Π.Δ. 313/2001, καταργούνται αυτοδικαίως και όλες οι 
αρμοδιότητες που είχαν μεταβιβασθεί σε αυτές με το άρ¬ 
θρο 14 του Π.Δ. 313/2001, καθώς και όσες άλλες έχουν 
ανατεθεί σε αυτές, ασκούνται από τον Ε.Ο.Τ. δια των οι¬ 
κείων Περιφερειακών Υπηρεσιών Τουρισμού, οι οποίες 
συνιστώνται με το νόμο αυτό. 

β) Οι Διευθύνσεις, τα Τ μήματα και τα Γ ραφεία Υποστή¬ 
ριξης Τουρισμού του Ε.Ο.Τ. έχουν την αντίστοιχη οργα¬ 
νωτική σύνθεση, την ίδια στελέχωση και τις ίδιες οργανι¬ 
κές θέσεις, την ίδια έδρα και την ίδια καθ’ ύλη και κατά τό¬ 
πο αρμοδιότητα με τις καταργούμενες αντίστοιχες 
υπηρεσιακές μονάδες τουρισμού των Περιφερειών, με 
ανάλογη εφαρμογή των διατάξεων των άρθρων 15 και 16 
του Π.Δ. 313/2001. 

γ) Με αποφάσεις του Διοικητικού Συμβουλίου του 
Ε.Ο.Τ., που εγκρίνονται από τον Υπουργό Τουριστικής 
Ανάπτυξης και δημοσιεύονται στην Εφημερίδα της Κυ¬ 
βερνήσεως, μπορεί να μεταβιβάζονται και άλλες αρμο¬ 
διότητες στις Περιφερειακές Υπηρεσίες Τουρισμού του 
Ε.Ο.Τ. και μπορεί να μεταβάλλεται η έδρα καιη κατά τόπο 
αρμοδιότητα αυτών ή να ιδρύονται νέες, με κριτήριο την 
τουριστική σημασία της περιοχής. Με όμοιες αποφάσεις, 
προσωρινά και ως τη στελέχωση των ως άνω Περιφερει¬ 
ακών Υπηρεσιών Τουρισμού Εσωτερικού του Ε.Ο.Τ., οι 
αρμοδιότητες οποιοσδήποτε από αυτές είναι δυνατό να 
ασκούνται, εν μέρει ή στο σύνολο τους, από άλλη ή άλλες 
Π.Υ.Τ. του Ε.Ο.Τ. που θα ορίζονται με τις αποφάσεις αυ¬ 
τές. 

δ) Κάθε διαφορά, που αφορά διοικητικές κυρώσεις τις 
οποίες επιβάλλει ο Ε.Ο.Τ. μέσω της Κεντρικής Υπηρε¬ 
σίας του και των Π.Υ.Τ. επιλύεται, ύστερα από προσφυγή 
του διοικούμενου, από πενταμελή Επιτροπή που εδρεύει 
στο Υπουργείο Τουριστικής Ανάπτυξης, διορίζεται με 
απόφαση του Υπουργού Τουριστικής Ανάπτυξης, προε¬ 
δρεύεται από Γενικό Διευθυντή ή έναν Διευθυντή του 
Υπουργείου. Κάθε άλλη λεπτομέρεια για τη συγκρότηση, 
λειτουργία και γραμματειακή υποστήριξη της Επιτροπής 
καθορίζεται με απόφαση του Υπουργού Τουριστικής 
Ανάπτυξης. 

Οι αποφάσεις της Επιτροπής κυρώνονται από τον 
Υπουργό Τουριστικής Ανάπτυξης προκειμένου να κατα- 

στούν εκτελεστές ή αναπέμπονται στην Επιτροπή για 
επανεξέταση. 

7. Με αποφάσεις του Υπουργού Τουριστικής Ανάπτυ¬ 
ξης εγκρίνονται οι αποφάσεις του Διοικητικού Συμβουλί¬ 
ου Ε.Ο.Τ. που αφορούν: 

α) Την έγκριση του ετήσιου προϋπολογισμού εσόδων 
και εξόδων. 

β) Τη σύναψη συμβάσεων και εν γένει ανάληψη οικονο¬ 
μικών δεσμεύσεων του Οργανισμού που υπερβαίνουν το 
ποσό των 500.000 ευρώ κατά περίπτωση. 

8. Με αποφάσεις του Υπουργού Τουριστικής Ανάπτυ¬ 
ξης μπορεί να διατάσσεται διαχειριστικός έλεγχος των 
πράξεων και αποφάσεωντων οργάνωντου Ε.Ο.Τ. και από 
ορκωτούς ελεγκτές. 

9. α) Η διάθεση των ακινήτων και επιχειρηματικών 
μονάδων του Ε.Ο.Τ. των οποίων τη διοίκηση, διαχείρι¬ 
ση και εκμετάλλευση ασκεί η «ΕΤΑΙΡΕΙΑ ΤΟΥΡΙΣΤΙ¬ 
ΚΗΣ ΑΝΑΠΤΥΞΗΣ Α.Ε.» σύμφωνα με το άρθρο 9 παρ. 
6 του Ν. 2837/2000, για την εκτέλεση έργων τουριστι¬ 
κής ανάπτυξης καιτουριστικών υποδομών, που κρίνεται 
ότι συμβάλλουν στην προώθηση της τουριστικής ανά¬ 
πτυξης της Χώρας, αποφασίζεται από τη Διϋπουργική 
Επιτροπή Αποκρατικοποιήσεων κατά τις διατάξεις του 
Ν. 3049/2002. 

β) Με την ίδια απόφαση της Διϋπουργικής Επιτροπής 
Αποκρατικοποιήσεων καθορίζονται οι αναγκαίες διασφα¬ 
λίσεις του Δημοσίου για την εκτέλεση των προβλεπόμε- 
νων έργων. 

Άρθρο 5 

Εταιρεία Τουριστικής Ανάπτυξης Α.Ε. (Ε.Τ.Α. Α.Ε.) 

1. Η Εταιρεία Τουριστικής Ανάπτυξης Α.Ε. (Ε.Τ.Α. Α. Ε.) 
ασκεί τη διοίκηση, διαχείριση και εκμετάλλευση της ακί¬ 
νητης περιουσίας του Ε.Ο.Τ., με σκοπό την αξιοποίηση 
της σύμφωνα με τους στόχους και τις προτεραιότητες 
της τουριστικής πολιτικής της Χώρας. 

Αντικειμενικός σκοπός της Εταιρείας είναι η αξιοποίηση 
της τουριστικής περιουσίας με μακροχρόνιο αναπτυξια¬ 
κό χαρακτήρα, η ανάπτυξη των ειδικών μορφών τουρι¬ 
σμού (Ιαματικός, Συνεδριακός, Αγροτουρισμός, κ.λπ.) και 
η προώθηση έργων ειδικής τουριστικής υποδομής (μαρί¬ 
νες, γήπεδα γκολφ κ.λπ.), σύμφωνα με τους στόχους του 
Υπουργείου Τουριστικής Ανάπτυξης. 

2. Στο άρθρο 31 Ατού Ν. 2160/1993 (ΦΕΚ 118 Α'), όπως 
αυτό προστέθηκε με την παράγραφο 3 του άρθρου 38 του 
Ν. 3105/2003 (ΦΕΚ 29 Α'), προστίθεται παράγραφος 8 ως 
εξής: 

«8. Τα τιμολόγια ελλιμενισμού και των λοιπών παρεχό¬ 
μενων υπηρεσιών, καθώς και οι Ειδικοί Κανονισμοί Λει¬ 
τουργίας των τουριστικών λιμένων που ανήκουν κατά δι¬ 
οίκηση και διαχείριση στην Εταιρεία Τσυριστικής Ανάπτυ¬ 
ξης (Ε.Τ.Α. Α.Ε.), καταρτίζονται από το διοικητικό 
συμβούλιο του εκάστοτε, σύμφωνα με την παράγραφο 3 
του άρθρου 29 του Ν. 2160/1993, φορέα διαχείρισης και 
εγκρίνονται με απόφαση του Υπουργού Τουριστικής Ανά¬ 
πτυξης που δημοσιεύεται στην Εφημερίδα της Κυβερνή- 
σεως». 


Άρθρο 6 

Εθνικό Συμβούλιο Τουρισμού 

1. Τα μέλη του Εθνικού Συμβουλίου Τουρισμού της πα¬ 
ραγράφου 5 του άρθρου 24 του Ν. 2636/1998 δεν μπορεί 
να υπερβαίνουν τα τριάντα (30). 

2. Οι δαπάνες λειτουργίας του Εθνικού Συμβουλίου βα- 
ρύνουντον Προϋπολογισμό του Υπουργείου Τουριστικής 
Ανάπτυξης. 

3. Στο τέλος του άρθρου 25 του Ν. 2636/1998 προστί¬ 
θεται παράγραφος 4, η οποία έχει ως εξής: 

«4. Με απόφαση του Υπουργού Τουριστικής Ανάπτυ¬ 
ξης, που δημοσιεύεται στην Εφημερίδα της Κυβερνήσε- 
ως, συνιστάται στο Εθνικό Συμβούλιο Τουρισμού Επτα- 
μελής Εκτελεστική Γραμματεία, ορίζεται η σύνθεσή της, 
ο πρόεδρος και ο αντιπρόεδρος αυτής, οι αρμοδιότητες 
της, μεταξύ των οποίων και η σύνταξη σχεδίου Κώδικα Δε¬ 
οντολογίας Τουριστικών Επιχειρήσεων και Τουριστικών 
Επαγγελμάτων, η καταπολέμηση των αντικινήτρων στον 
τουρισμό, η βελτίωση της ανταγωνιστικότητας του τουρι¬ 
στικού προϊόντος, καθώς και κάθε άλλη αναγκαία λεπτο¬ 
μέρεια της λειτουργίας της». 

Άρθρο 7 

Καταργούμενες διατάξεις 

Από τη δημοσίευση του νόμου αυτού στην Εφημερίδα 
της Κυβερνήσεως καταργούνται: 
α) το άρθρο 2 του Ν. 1835/1989 (ΦΕΚ 76 Α'), 
β) το Π .Δ. 207/1989 (ΦΕΚ 98 Α'), 
γ) η Υ.Α. υπ’ αριθμ. 7681 της 31ης Μαρτίου/12 Απριλίου 
1989 «Μεταφορά αρμοδιότητας αντισταθμιστικών οφε¬ 
λών τουρισμού» (ΦΕΚ 251 Β'), 
δ) το Π.Δ. 459/1993 (ΦΕΚ 193 Α'), πληντου τελευταίου 
εδαφίου της παραγράφου 2 του άρθρου 5, 
ε) το άρθρο 1 παράγραφοι α', β', γ' και το άρθρο 2 παρ. 
1 του Π.Δ. 365/1997 (ΦΕΚ241 Α'), 
στ) το άρθρο 3του Π.Δ. 142/2001 (ΦΕΚ 123 Α'), 
ζ) τα άρθρα 1 και 19του Π.Δ. 313/2001 (ΦΕΚ211 Α'), από 
της ισχύος των νέων Οργανισμών, 
η) τα άρθρα 2,3,4,11,23,24,25,26,27,28,29,30,31,32του 
Π.Δ. 343/2001 (ΦΕΚ231 Α'), απάτης ισχύος των νέων Ορ¬ 
γανισμών, 

θ) το άρθρο 3 του Π.Δ. 122/2004 (ΦΕΚ85Α') και 
ι) η παράγραφος 7δ του άρθρου 49 του Ν. 3220/2004 
(ΦΕΚ 15 Α'). 

Άρθρο 8 

Μεταβατικές διατάξεις 

1. Με Προεδρικά Διατάγματα, που εκδίδονται ύστερα 
από πρόταση των Υπουργών Τουριστικής Ανάπτυξης και 
Δημόσιας Τάξης, καθορίζονται οι αρμοδιότητες της Του¬ 
ριστικής Αστυνομίας και λαμβάνονται τα αναγκαία οργα¬ 
νωτικά και εκτελεστικά μέτρα για την άσκηση αυτών στο 
πλαίσιο της γενικότερης τουριστικής πολιτικής. 

2. Με απόφαση του Υπουργού Τουριστικής Ανάπτυξης 
προσδιορίζονται οι επιχειρήσεις που δραστηριοποιού¬ 
νται στον τουριστικό τομέα και καθορίζονται οι όροι υπα¬ 
γωγής τους στην κατηγορία τουριστικών επιχειρήσεων 
της παρ. 3 του άρθρου 2 του Ν. 2160/1993. Με την ίδια 

απόφαση ορίζονται οι όροι λειτουργίας και έκδοσης αδει¬ 
ών και άλλων μορφών εγκαταστάσεων ειδικής τουριστι¬ 
κής υποδομής. 

3. Ο Υπουργός Τουριστικής Ανάπτυξης μετέχει, από τη 
δημοσίευση του παρόντος, στην Επιτροπή Συντονισμού 
της Κυβερνητικής Πολιτικής στον τομέα του Χωροταξι¬ 
κού Σχεδιασμού και της Αειφόρου Ανάπτυξης του άρ¬ 
θρου 3 παρ. 1 του Ν. 2742/1999 (ΦΕΚ 207 Α'). 

4. Μέσα σε προθεσμία έξι μηνών από τη δημοσίευση 
του νόμου αυτού στην Εφημερίδα της Κυβερνήσεως εκ- 
δίδονται από τον Υπουργό Τουριστικής Ανάπτυξης και 
τους συναρμόδιους Υπουργούς Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών τα προεδρικά διατάγματα περί Οργανισμών του 
Υπουργείου Τουριστικής Ανάπτυξης, του Ε.Ο.Τ και των 
λοιπών εποπτευόμενων από το Υπουργείο Τουριστικής 
Ανάπτυξης νομικών προσώπων δημοσίου δικαίου. Με 
τους Οργανισμούς αυτούς επιτρέπεται η σύσταση νέων 
υπηρεσιών και νέων οργανικών θέσεων τακτικού, ειδικού, 
επιστημονικού, τεχνικού καιλοιπού βοηθητικού προσωπι¬ 
κού. Επίσης επιτρέπεται η σύσταση στο Υπουργείο θέσε¬ 
ων προσωπικού αορίστου χρόνου, ειδικών συμβούλων, 
συνεργατών, ως και επιτροπών και ομάδων εργασίας για 
θέματα του Υπουργείου. Με κοινή απόφαση των Υπουρ¬ 
γών Οικονομίας και Οικονομικών και Τουριστικής Ανά¬ 
πτυξης καθορίζεται η αμοιβή του Προέδρου, των μελών 
και των Γραμματέων των ως άνω Επιτροπών και Ομάδων 
Εργασίας. 

5. α) Κατά παρέκκλιση των κειμένων διατάξεων, με κοι¬ 
νή απόφαση των Υπουργών Τουριστικής Ανάπτυξης και 
του οικείου Υπουργού, επιτρέπεται η μετάταξη ή μεταφο¬ 
ρά μόνιμου ή με σύμβαση εργασίας ιδιωτικού δικαίου αο¬ 
ρίστου χρόνου προσωπικού του Δημοσίου, των νομικών 
προσώπων δημοσίου δικαίου, των Ο.Τ.Α. α' και β' βαθμού 
και των νομικών προσώπων αυτών, καθώς και των δημό¬ 
σιων επιχειρήσεων κοινής ωφέλειας, με την (δια σχέση 
εργασίας, στο Υπουργείο Τουριστικής Ανάπτυξης. 

β) Η μετάταξη γίνεται ύστερα από αίτηση των υπαλλή¬ 
λων, σε κενές οργανικές θέσεις ίδιας κατηγορίας και κλά¬ 
δου του Υπουργείου Τουριστικής Ανάπτυξης με τον ίδιο 
βαθμό και το ίδιο μισθολογικό κλιμάκιο. 

γ) Το προσωπικό με σύμβαση εργασίας ιδιωτικού δι¬ 
καίου αορίστου χρόνου μεταφέρεται ύστερα από αίτη¬ 
ση, σε αντίστοιχες κενές θέσεις ιδιωτικού δικαίου αορί¬ 
στου χρόνου και, αν δεν υπάρχουν, σε συνιστώμενες 
προσωποπαγείς θέσεις, με δέσμευση ισάριθμων κενών 
θέσεων μόνιμου προσωπικού και σε ειδικότητες αντί¬ 
στοιχες με τους κλάδους του μόνιμου προσωπικού. Οι 
συνιστώμενες προσωποπαγείς θέσεις καταργούνται με 
την με οποιονδήποτε τρόπο αποχώρηση του υπαλλήλου 
που τις κατέχει. 

δ) Το προσωπικό με σύμβαση εργασίας ιδιωτικού δικαί¬ 
ου αορίστου χρόνου που μεταφέρεται από Ν.Π.Ι.Δ. στο 
Υπουργείο Τουριστικής Ανάπτυξης, σύμφωνα με τις δια¬ 
τάξεις του παρόντος άρθρου, υπάγεται στους φορείς κύ¬ 
ριας και επικουρικής ασφάλισης που υπάγεται το προσω¬ 
πικό με σύμβαση εργασίας ιδιωτικού δικαίου αορίστου 
χρόνου του Υπουργείου Τουριστικής Ανάπτυξης. Για την 


κατάταξη σε μισθολογικό κλιμάκια των μεταφερομένων 
εφαρμόζεται ανάλογα η διάταξη της παρ. 3 του,άρθρου 
20 του Ν. 2515/1997 (ΦΕΚ 154 Α'/25.7.1997). 

ε) Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Τουριστικής 
Ανάπτυξης είναι δυνατόν να ρυθμίζονται ειδικότερα θέ¬ 
ματα που δεν ρυθμίζονται από τις διατάξεις των προη¬ 
γούμενων παραγράφων. 

στ) Αιτήσεις για μετάταξη ή μεταφορά προσωπικού, 
σύμφωνα με τις διατάξεις του άρθρου αυτού, υποβάλλο¬ 
νται εντός δύο (2) ετών από τη δημοσίευση του παρόντος. 

6. Με απόφαση του Υπουργού Τουριστικής Ανάπτυξης 
και του κατά περίπτωση αρμόδιου Υπουργού είναι δυνα¬ 
τό να αποσπώνται στο Υπουργείο Του ριστικής Ανάπτυξης 
μόνιμοι υπάλληλοι και άλλων Υπουργείων, Ο.Τ.Α. α' και β' 
βαθμού, νομικών προσώπων δημοσίου δικαίου και δημο¬ 
σίων επιχειρήσεων κοινής ωφέλειας. Οι αποσπάσεις αυ¬ 
τές μπορεί να παρατείνονται για χρόνο μέχρι διπλάσιο 
από εκείνον που ορίζεται από τις κείμενες διατάξεις. Οι 
αποσπάσεις αυτές λαμβάνονται υπόψη για κάθε έννομη 
συνέπεια για τον υπάλληλο, ως υπηρεσία στην οργανική 
του θέση. 

7. Το ειδικό επίδομα του άρθρου 15 του Ν. 3016/2002 
(ΦΕΚ 110 Α') καταβάλλεται σε βάρος των εσόδων που ει- 
σπράττονται από το Δημόσιο επί των μικτών κερδών των 
Καζίνο Κέρκυρας και Πάρνηθας και προβλέπονται στην 
παρ. 8 του άρθρου 2 του Ν. 2206/1994 (ΦΕΚ 62 Α'), στο 
μόνιμο, με οποιαδήποτε σχέση εργασίας και έμμισθης 
εντολής προσωπικό, στο αποσπασμένο πάσης κατηγο¬ 
ρίας και στο μετακλητό προσωπικό, που υπηρετεί στο 
Υπουργείο Τουριστικής Ανάπτυξης, ανεξάρτητα από το 
φορέα που μισθοδοτείται, αναδρομικά από την έκδοση 
του Π.Δ. 122/2004 (ΦΕΚ 85 Α'). Με κοινή απόφαση του 
Υπουργού Οικονομίας και Οικονομικών και του Υπουρ¬ 
γού Τουριστικής Ανάπτυξης, που δημοσιεύεται στην 
Εφημερίδα της Κυβερνήσεως, μπορεί να αναπροσαρμό¬ 
ζεται το επίδομα αυτό και να ρυθμίζεται κάθε αναγκαία 
λεπτομέρεια. 

Τα απομένοντα χρηματικά ποσά των ως άνω εσόδων 
αποδίδονται ειδικότερα σύμφωνα με τη διάταξη του εδα¬ 
φίου β’ της παραγράφου 13 του άρθρου 2 του Ν. 2206/ 
1994 (ΦΕΚ 62 Α'). 

8. Στο τέλος της παραγράφου 1.17 του άρθρου 6 του 
Ν. 3105/2003 προστίθενται οι εξής λέξεις: 

«Καθώς και για κάθε ενέργεια δημοσιότητας, προβολής 
και διαφήμισης του έργου του Ο.Τ.Ε.Κ.». 

9. Το πρώτο εδάφιο της παραγράφου 3ατου άρθρου 34 
του Ν. 3105/2003 αντικαθίσταται ως εξής: 

«Με απόφαση του Υπουργού Οικονομίας και Οικονομι¬ 
κών και Τουριστικής Ανάπτυξης, μετά από πρόταση του 
Δ.Σ.του Ο.Τ.Ε.Κ. καθορίζονται οι όροι και τα κριτήρια χο¬ 
ρήγησης υποτροφιών σπουδών και πρακτικής άσκησης, 
στην ημεδαπή και αλλοδαπή, σε απόφοιτους εκπαιδευτι¬ 
κών μονάδων Δευτεροβάθμιας και Τριτοβάθμιας Εκπαί¬ 
δευσης, καθώς και απόφοιτους Αρχικής Κατάρτισης του 
Οργανισμού ή σε τρίτους, που έχουν αποφοιτήσει από 
μονάδες τουριστικής εκπαίδευσης της ημεδαπής ή ισότι¬ 
μες της αλλοδαπής». 




5640 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


10. Η παράγραφος 1 του άρθρου 38 του Ν. 3105/2003 
αντικαθίσταται ως εξής: 

«1. Με απόφαση του Υπουργού Τουριστικής Ανάπτυ¬ 
ξης συγκροτείται εννεαμελής “Επιτροπή Τουριστικών 
Λιμένων”. Η Επιτροπή αποτελείται από τον Γενικό ή Ειδι¬ 
κό Γραμματέατου Υπουργείου Τουριστικής Ανάπτυξης, 
τον Προϊστάμενο της Διεύθυνσης θαλάσσιου Τουρι¬ 
σμού και Τουριστικών Λιμένων του Υπουργείου Τουρι¬ 
στικής Ανάπτυξης, έναν (1) εκπρόσωπο του Υπουργείου 
Εμπορικής Ναυτιλίας, έναν (1) εκπρόσωπο του Υπουρ¬ 
γείου Οικονομίας και Οικονομικών, έναν (1) εκπρόσωπο 
του Υπουργείου Περιβάλλοντος, Χωροταξίας και Δημό¬ 
σιων Έργων, έναν (1) εκπρόσωπο του Υπουργείου Εθνι¬ 
κής Άμυνας, έναν (1) εκπρόσωπο του Υπουργείου Πολι¬ 
τισμού, έναν (1) εκπρόσωπο από τον Ε.Ο.Τ. και έναν (1) 
πτυχιούχο Α. Ε.Ι. 

Πρόεδρος της επιτροπής ορίζεται ο Γενικός ή Ειδικός 
Γραμματέας Τουρισμού του Υπουργείου Τουριστικής 
Ανάπτυξης, αναπληρούμένος από τον Διευθυντή Τουρι¬ 
στικής Πολιτικής του ίδιου Υπουργείου. 

Με την ίδια απόφαση ορίζονται οι αναπληρωτές των με¬ 
λών και ο γραμματέας της Επιτροπής με τον αναπληρωτή 
του. Εισηγητές των θεμάτων που συζητούνται στην Επι¬ 
τροπή ορίζονται με απόφαση του Προέδρου υπάλληλοι 
τηςΔιεύθυνσηςΤουριστικώνΛιμένων. Η Επιτροπή μπορεί 
να υποβοηθείται στο έργο της από χρηματοοικονομικό 
Σύμβουλο. Ο Σύμβουλος προσλαμβάνεται στο Υπουρ¬ 
γείο Τουριστικής Ανάπτυξης ή στο Υπουργείο Οικονομίας 
και Οικονομικών ύστερα από σχετική εισήγηση του Προ¬ 
έδρου της Επιτροπής. 

Με απόφαση του Υπουργού Τουριστικής Ανάπτυξης κα¬ 
θορίζονται θέματα σχετικά με τη λειτουργία της Επιτρο¬ 
πής. Με κοινή απόφασητων Υπουργών Οικονομίας και Οι¬ 
κονομικών και Τουριστικής Ανάπτυξης καθορίζεται η απο¬ 
ζημίωση των μελών, των εισηγητών και του γραμματέα 
της Επιτροπής». 

11. Στο εδάφιο β'της παραγράφου 16 του άρθρου 8 του 
Ν. 3207/2003 οι λέξεις «30ή Ιουνίου 2004» αντικαθίστα¬ 
νται με τις λέξεις «31 Αυγούστου 2004». 

12. Στο τέλος της παραγράφου 6 του άρθρου 3 του Π.Δ. 
4/2002 (ΦΕΚ 3 Α'), προστίθεται εδάφιο ως εξής: 

«Στους φορείςτου αμέσως προηγούμενου εδαφίου πε¬ 
ριλαμβάνεται και ο ΕΛΛΗΝΙΚΟΣ ΟΡΓΑΝΙΣΜΟΣ ΤΟΥ¬ 
ΡΙΣΜΟΥ (Ε.Ο.Τ.), ο οποίος λογίζεται για το σκοπό αυτόν, 
ως φορέας ανάθεσης του άρθρου 7 του Ν. 2860/2000». 

Η παραπάνω διάταξη ισχύει από τη δημοσίευση του 
Π.Δ. 4/2002. 

13. Τα έξοδα διαμονής και η εκτός έδρας αποζημίωση 
των σπουδαστών των Σχολών Ξεναγών του Ο.Τ.Ε.Κ. για 
την πραγματοποίηση υποχρεωτικών εκδρομών βαρύνουν 
τον Ο.Τ.Ε.Κ.. Η αποζημίωση εκτός έδρας ανέρχεται, για 
κάθε σπουδαστή, σε ποσοστό 80% των αντίστοιχων πο¬ 
σών που προβλέπονται για υπαλλήλους της κατηγορίας 
IV στο άρθρο 4 του Ν. 2685/1999. Οι μετακινήσεις των 
σπουδαστών θα πραγματοποιούνται οδικώς, σιδηροδρο¬ 
μικούς, ακτοπλοϊκούς ή με μισθωμένα οχήματα δημόσιας 
χρήσης (πούλμαν). Κατ’ εξαίρεση και μετά από αιτιολο¬ 
γημένη απόφαση του Δ.Σ. του Ο.Τ.Ε.Κ. για τη μετάβαση 


σε νησιωτικές περιοχές της Ελλάδας επιτρέπεται η αερο¬ 
πορική μετακίνηση. 

Άρθρο 9 

1.Οιπαράγραφοι 1 και2του άρθρου191ατου Ν. 1815/ 
1988 «Κύρωση του Κώδικα Αεροπορικού Δικαίου» (ΦΕΚ 
250 Α'), όπως προστέθηκε με την παρ. 1 του άρθρου 11 
του Ν. 2898/2001, αντικαθίστανται ως εξής: 

«Άρθρο 191α 
Εξουσιοδοτικές διατάξεις 

1. Με Προεδρικά Διατάγματα, που εκδίδονται με πρό¬ 
ταση του Υπουργού Μεταφορών και Επικοινωνιών, ενσω¬ 
ματώνονται, σε μετάφραση, στο Εθνικό Δίκαιο Κανονι¬ 
σμοί και Εγχειρίδια του Συνδέσμου Αεροπορικών Αρχών 
(ύοίηΐ ΑνίεΙίοπ ΑυΙΙιοπΙίβε, ύΑΑ), καθώς και οι Αποφάσεις 
και Κανονισμοί του Ευρωπαϊκού Οργανισμού για την 
ασφάλεια των πτήσεων (ΕυΠΟΟΟΝΤΒΟΕ). 

2. Με αποφάσεις του Διοικητή της Υπηρεσίας Πολιτικής 
Αεροπορίας (Υ.Π.Α.), που δημοσιεύονται στην Εφημερί¬ 
δα της Κυβερνήσεως, ενσωματώνονται, σε μετάφραση, 
στο Εθνικό Δίκαιο τα Παραρτήματα (Αηηοχθε) καιΤεχνικά 
Εγχειρίδια (ΟοουπηθπΙε από ΟίΓουΙαίΈ) της κυρωθείσας με 
το Ν. 211/1947 (ΦΕΚ 35 Α') Σύμβασης του Σικάγο «Περί 
Διεθνούς Πολιτικής Αεροπορίας», καθώς καιοιτροποποι- 
ήσεις τους (νθΓείοπε) εντός προθεσμίας ενός (1) μηνάς 
από την εκάστοτε, κατά το άρθρο 90 της ως άνω Συμβά- 
σεως, έναρξη της ισχύος τους. Στην (δια απόφαση ανα- 
φέρονται και οι καταργούμενες διατάξεις. 

3. Με όμοιες αποφάσεις του Διοικητή της Υ. Π.Α. λαμβά- 
νονται τα αναγκαία για την εφαρμογή των ανωτέρω ρυθ¬ 
μίσεων μέτρα και παρέχονται στην Υ.Π.Α. οι σχετικές οδη¬ 
γίες και κατευθύνσεις εφαρμογής». 

2. Ηπαρ. 5του άρθρου32του Ν.2912/2001 (ΦΕΚ94Α') 
αντικαθίσταται ως εξής: 

«5.α. Με Προεδρικό Διάταγμα, που εκδίδεται με πρότα¬ 
ση του Υπουργού Μεταφορών και Επικοινωνιών, ενσω. 
ματώνοντας σε μετάφραση, στο Εθνικό Δίκαιο τα υπ’ 
αριθμ. 9760/2001 και 8335/2001 Τεχνικά Εγχειρίδια (ϋοο- 
υπίθηΐε) της κυρωθείσας με το Ν. 211/1947 Σύμβασηςτου 
Σικάγο. 

β. Με απόφαση του Διοικητή της Υ.Π.Α. θεσπίζονται τα 
αναγκαία μέτρα εφαρμογής των ανωτέρω Τεχνικών Εγ¬ 
χειριδίων. 

γ. Το Προεδρικό Διάταγμα της περίπτωσης α' εκδίδε- 
ται εντός ενός (1) μηνάς από τη δημοσίευση του παρό¬ 
ντος. 

δ. Με Προεδρικό Διάταγμα που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και Μεταφο¬ 
ρών και Επικοινωνιών, καθορίζονται η διαδικασία επιλο¬ 
γής των επιθεωρητών, οι διαδικασίες για την απόκτηση 
ανάκληση πιστοποιητικού επιθεωρητή, οι διαδικασίες 
αξιολόγησης πειθαρχικού ελέγχου των επιθεωρητών, οι 
ειδικότητες και οι κατηγορίες των επιθεωρητών, ο αριθ¬ 
μός τους ανά κατηγορία και ειδικότητα, τα ασυμβίβαστα 

απόκτησης ειδικότητας επιθεωρητή και ρυθμίζονται συ¬ 
ναφή θέματα». 

3. Με Προεδρικό Διάταγμα που εκδίδεται με πρόταση 
του Υπουργού Μεταφορών και Επικοινωνιών, κωδικοποι- 
ούνται σε ενιαίο κείμενο οι διατάξεις νόμων και κάθε άλ¬ 
λης κανονιστικής πράξης της κείμενης νομοθεσίας σε θέ¬ 
ματα πτητικής ασφάλειας, καθώς και οι εκάστοτε τροπο¬ 
ποιήσεις τους. Κατά την κωδικοποίηση επιτρέπεται να 
γίνει αναδιάρθρωση του νομοθετικού υλικού, απάλειψη 
των διατάξεων που έχουν καταργηθεί ρητά ή σιωπηρά, 
των μεταβατικών διατάξεων που δεν έχουν πλέον στάδιο 
εφαρμογής, μεταγλώττιση των κειμένων στη δημοτική και 
οι αναγκαίες φραστικές προσαρμογές και άλλες μεταβο¬ 
λές που είναι απαραίτητες για την κωδικοποίηση, χωρίς 
αλλοίωση της έννοιας των διατάξεων που κωδικοποιού- 
νται. 

Άρθρο 10 
Έναρξη ισχύος 

Η ισχύς του Νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 


Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 8 Οκτωβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ ΤΟΥΡΙΣΜΟΥ 

Δ. ΣΙΟΥΦΑΣ Δ. ΑΒΡΑΜΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ 

Μ. Γ. ΛΙΑΠΗΣ Γ. ΒΟΥΛΓΑΡΑΚΗΣ 

Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 8 Οκτωβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗ ΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.βΐ.9 γ - β-πίθΐΙ: \λ/θ6ιτι351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ίπίβιτιεί: ΗΜρ://νννννν.Θΐ. 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυιχ> ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































